नवाजुद्दीन सिद्दीकी 'बोले चूड़ियां' में इस एक्ट्रेस संग करेंगे रोमांस, बोलें- 'मैं बहुत उत्सुक हूं..'  
नवाजुद्दीन सिद्दीकी की रोमांटिक फिल्म
'बोले चूड़ियां' में होंगी मौनी रॉय
नवाज ने ट्वीट कर दी जानकारी
बॉलीवुड के माहिर एक्टर्स में एक नवाजुद्दीन सिद्दीकी (Nawazuddin Siddiqui) को अभी तक आपने गुंडागर्दी से लेकर विलेन तक का किरदार करते हुए देखा होगा, लेकिन अब वह पहली बार रोमांस भी करते हुए दिखाई देने वाले हैं. नवाजुद्दीन सिद्दीकी की आने वाली फिल्म रोमांटिक फिल्म 'बोले चूड़ियां' (Bole Chudiyan) में एक्ट्रेस को भी चुना जा चुका है. नवाजुद्दीन के अपोजिट में एक्ट्रेस मौनी रॉय (Mouni Roy) होंगी, जिन्होंने टीवी और बॉलीवुड की कई फिल्मों में देखा जा चुका है. नवाज ने अपने ऑफिशियल ट्विटर अकाउंट पर एक ट्वीट करके जानकारी दी है.
 
I am really excited to work with the very beautiful and talented @roymouni
Hope to spread some fragrance of romance on screen #BoleChudiyan@woodpeckermovi1@ShamasSiddiqui@zaverikiran9#RajeshBhatiapic.twitter.com/0zy9885aFK
 
नवाजुद्दीन सिद्दीकी ने एक्ट्रेस मौनी रॉय संग एक तस्वीर शेयर की और ट्वीट करके लिखा कि 'मैं खूबसूरत और प्रतिभाशाली एक्ट्रेस मौनी रॉय के साथ काम करने के लिए बेहद उत्साहित हूं. उम्मीद है कि स्क्रीन पर रोमांस की कुछ खुशबू बिखरेगी. #BoleChudiyan' इस ट्वीट के जरिए नवाजुद्दीन सिद्दीकी ने ऐलान कर दिया कि वह अपनी पहली रोमांटिक फिल्म से दर्शकों को नएपन का एक नमूना देखने को मिलेगा.
बता दें, नवाज़ुद्दीन सिद्दीकी (Nawazuddin Siddiqui) और सान्या मल्होत्रा (Sanya Malhotra) की एक और फिल्म 'फोटोग्राफ' जल्द ही रिलीज होने वाली है. 'फोटोग्राफ' (Photograh Trailer)' का ट्रेलर रिलीज हो गया है. 'फोटोग्राफ (Photograph)' को इससे पहले सनडांस फिल्म फेस्टिवल में प्रीमियर किया गया था और साथ ही  प्रतिष्ठित अंतरराष्ट्रीय फिल्म समारोहों में से एक बर्लिन फिल्म फेस्टिवल भी दिखाई गई थी. यहां फिल्म को खूब पसंद किया गया था.